ร้านนี้ก็ขึ้นชื่อมากค่ะว่าเป็นบุฟเฟต์ที่ค่อนข้างคุ้มทีเดียว เพราะที่ร้านนอกจากจะเสิร์ฟชาบูแล้ว ยังมีซูชิด้วย แถมราคาก็รวมเครื่องดื่มกับของหวานอีกต่างหาก ไม่มีเซอร์วิสชาร์จ อะไรมันจะคุ้มปานนี้

ร้านนี้คนค่อนข้างเยอะค่ะ เสาร์อาทิตย์จะไม่รับจองโต๊ะด้วย ต้องมาต่อคิวเอา 

ที่ร้านจะแบ่งเมนูซุชิเป็น2เซทค่ะ สลับวันกันไป ถ้ามาทานต้องเช็คก่อนค่ะเพราะเมนูจะต่างกันนิดหน่อย 

ในส่วนของชาบูนั้น จะให้เลือกน้ำซุปได้ 2 อย่างจาก3อย่าง น้ำจิ้มแบบญี่ปุ่นค่ะแต่ขอพริกกระเทียมเพิ่มได้ สั่งได้ไม่อั้นเลยในเวลา 2 ชั่วโมง ถ้าชอบทานเนื้อก็ค่อนข้างคุ้มค่ะเพราะเนื้อเกรดดี นุ่มลิ้นพอตัว

อร่อยดีค่ะเทียบกับความคุ้มแล้วเอาไปเลย 4ดาว